Skořenice

Municipo Skořenice situas en Ĉeĥio, regiono Pardubice, distrikto Ústí nad Orlicí, ĉe ŝoseo n-ro 316 inter Běstovice apud Choceň kaj Kostelec nad Orlicí, 4 km norde de urbo Choceň. Vivas ĉi tie  ().

 Historio 
La unuaj skribaj historiaj raportoj pri Skořenice devenas el tempoj de imperiestro Karolo la 4-a. Jam en la jaro 1371 estis Skořenice, havaĵo de Otík el Olešná, prosperanta domaro kun preĝejo el la 13-a jarcento.

 Loĝantaro 

 Memorindaĵoj 
 Preĝejo 
Novromanika preĝejo de Sankta Mario Magdaleno estis konstruita en la jaro 1866 sur loko de frugotika kirko laŭ planoj de viena arĥitekto B. Stache de konstruito A. Pasovský el Kostelec nad Orlicí. Ĝi estas ununava oblonga kun malpli larĝa presbiterejo kaj kun la turo en okcidenta fronto. La navo estas volbita per krucaj volboj sur entiritaj pilieroj, la presbiterejo estas volbita per plata stela volbo.

La ĉefaltaro estas pseŭdohistoria kun bildo de Sankta Mario Magdaleno kaj du bildoj - de sanktulo-princo kaj de Sankta Anna, ĉiuj signitaj "J. Schmidt 1870". Du flankaj altaroj el tempo ĉirkaŭ la jaro 1880, pseŭdohistoriaj. Du tomboŝtonoj estas el la 16-a jarcento.

 Kruco 
Sabloŝtona kruco sur vilaĝplaco estas el la jaro 1784, renovigita en 1858.

 Monumento 
Sur vilaĝplaco troviĝas monumento al la viktimoj de la 1-a kaj 2-a mondmilitoj.

 Korto Vrchovina 
Neoficiala parto de la komunumo estas domaro kaj korto Vrchovina en sudorienta rando de la katastra distrikto. Ĝia pordego estas el la jaro 1765. En ĝi aktivas akcia kompanio Intergal, tradicia pretiganto de kortbirdoj.

 Literaturo 
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Eksteraj ligiloj 
 Militista pietloko 

Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Setlejoj en Orlica tabulo